[pic] | KOMISIJA EVROPSKIH SKUPNOSTI |

Bruselj, 5.10.2007

COM(2007) 599 konč.

SPOROČILO KOMISIJE

EVROPSKI RAZVOJNI SKLAD (ERS) Ocena obveznosti, plačil in prispevkov držav članic za proračunski leti 2007 in 2008 ter napoved obveznosti in plačil za obdobje 2009–2012

SPOROČILO KOMISIJE

EVROPSKI RAZVOJNI SKLAD (ERS)Ocena obveznosti, plačil in prispevkov držav članic za proračunski leti 2007 in 2008 ternapoved obveznosti in plačil za obdobje 2009–2012

Uvod

Komisija vsako leto za Svet pripravi sporočilo v skladu s členom 8 Finančne uredbe v zvezi z 9. ERS (Evropskim razvojnim skladom)[1]. Njegov cilj je predstaviti napoved obveznosti in plačil za tekoče proračunsko leto (2007) in prihodnje proračunsko leto (2008) ter razpored pozivov za prispevke, ob upoštevanju napovedi EIB (Evropske investicijske banke). Kakor je predvideno v členu 8 navedene finančne uredbe, vsebuje dokument tudi oceno obveznosti in plačil za vsako od prihodnjih štirih let (2009 do 2012).

Države članice od začetka veljavnosti 9. ERS leta 2003 vplačujejo prispevke za instrumente 9. ERS, ki jih upravlja EIB, neposredno EIB (Sklad za spodbujanje naložb in subvencionirane obrestne mere), prispevke za stare instrumente, ki jih upravlja EIB (rizični kapital in subvencionirane obrestne mere), pa še naprej preko finančne službe Komisije. To sporočilo torej jasno ločuje med plačili EIB iz 9. ERS na eni strani in plačili Komisije (vključno s plačili za stare instrumente, ki jih upravlja EIB) na drugi strani.

V skladu s skupno izjavo Sveta in Komisije, dano v okviru sprejetja Finančne uredbe v zvezi z 9. ERS, je ta dokument sestavljen v glavnem iz razpredelnic, ki jih spremlja nekaj opomb za pravilno razlago.

Spodnji diagram prikazuje splošni pregled razvoja obveznosti in plačil (Komisije[2] in EIB). Jasno kaže strukturno težnjo k zviševanju plačil od leta 2000 dalje.

[pic]

- - obveznosti ― plačila

1. Ocene obveznosti in plačil za leti 2007 in 2008

Komisija in EIB sta za vsako državo AKP[3] ter vsako ČDO[4] posodobili napovedi obveznosti in plačil za proračunski leti 2007 in 2008.

Posebna pozornost je bila namenjena oceni plačil, in sicer z dvojnim namenom: po eni strani pomagati državam članicam, da v svojih nacionalnih proračunih zadržijo čim bolj natančne zneske; po drugi pa zagotoviti dovolj razpoložljivih finančnih sredstev za ERS, da bi se izognili težavam zaradi primanjkljajev v zakladnici.

V Prilogah 1 in 2 so prikazane nove ocene obveznosti in plačil za leti 2007 in 2008 ter primerjane z zneski, predstavljenimi v Sporočilu iz junija 2007.

Kar zadeva obveznosti, je znesek, predviden za leto 2007 (3 450 milijonov EUR), v skladu z zavzemanjem Komisije, da v celoti izčrpa proračunska sredstva, ki so na voljo z 9. ERS (vključno s preostalimi sredstvi iz prejšnjih ERS). Za leto 2008 Komisija in EIB zelo težko sporočita potreben znesek. Znesek obveznosti bo namreč odvisen od tega, kdaj bo začel veljati 10. ERS. Zato Komisija in EIB v tem dokumentu nista predstavili zneska za navedeno leto. Nekaj dodatnih informacij je zapisanih na koncu Priloge 1.

Glede plačil je za leto 2007 Komisija svojo oceno nekoliko popravila navzdol. Razlog za to so zlasti razmere v Demokratični republiki Kongo, zaradi katerih se drugi obrok v višini 100 milijonov EUR v okviru instrumenta za močno zadolžene revne države izplačuje z zamudo, nekatere druge manj nujne odhodke pa je treba prenesti, da se znesek tretjega obroka prispevkov za leto 2007 kar čim bolj zmanjša. Za leto 2008 Komisija in EIB kot pri obveznostih zaenkrat nista navedli zneskov iz 10. ERS (glej tudi opombo na koncu Priloge 2).

V skladu s členom 8 Finančne uredbe v zvezi z 9. ERS bodo te ocene pregledane v sporočilu junija 2008.

2. Pozivi za prispevke v letih 2007 in 2008

V Prilogi 3 je pojasnjeno finančno stanje za obe zadevni leti in predvsem letni zneski prispevkov, ki jih morajo države članice plačati za financiranje ERS.

Opozoriti je treba, da za dve vrsti ukrepov nova finančna sredstva držav članic niso potrebna. Z njimi povezana plačila so torej izključena iz te razpredelnice. Gre za instrument Stabex, za katerega so države članice že v preteklih letih vplačale vsa potrebna sredstva, in za tisti del pomoči za mir, ki se financira iz prostovoljnih prispevkov držav članic.

Za leto 2007 Komisija predlaga Svetu, naj za tretji obrok določi znesek v višini 325 milijonov EUR. S tem bi bil letni znesek, ki ga je Svet določil decembra 2006, presežen za 135 milijonov EUR (v primerjavi s presežkom v višini 295 milijonov EUR, kakor je bilo napovedano spomladi). Kar zadeva Sklad za spodbujanje naložb, ki ga upravlja EIB, bo po vsej verjetnosti zaradi znatnih prejemkov „vrnjenih“ sredstev ter popravka sporazuma o upravljanju med EIB in Komisijo, ki omogoča, da se ta sredstva porabljajo od konca septembra 2007, mogoče spoštovati meje finančnega okvira prispevkov za proračunsko leto 2007, kakor ga je določil Svet decembra 2006.

Za leto 2008 pri navedenih obrokih za Komisijo in EIB še niso upoštevane potrebe 10. ERS . Kot pri obveznostih in plačilih bi se kakršna koli ocena obrokov lahko izkazala za napačno. Poleg tega tudi če bi 10. ERS začel veljati v začetku leta 2008, zaradi tega ne bi smele nastati znatne dodatne potrebe za prvi obrok za leto 2008, kar pa je tudi edini obrok, ki ga je treba določiti v naslednjih mesecih. Samo drugi in tretji obrok bo mogoče treba povečati, da bi se upošteval vpliv 10. ERS (glej tudi opombo na koncu Priloge 3).

Komisija želi poudariti tudi naslednje: če bo Svet odločil, da bo tretji obrok za leto 2007 nižji od zahtevanih 325 milijonov EUR, bi bilo ustrezno prvi obrok za leto 2008 temu primerno povečati. V nasprotnem primeru bo ERS prisiljen junija/julija 2008 prekiniti izplačila in ta prekinitev bo trajala, dokler države članice ne bodo vplačale drugega obroka.

Kot je predvideno v Finančni uredbi v zvezi z 9. ERS, bosta Komisija in EIB znova ocenili drugi in tretji obrok prispevkov v sporočilih junija in oktobra 2008.

3. Prihodnja leta (2009–2012)

Opozoriti je treba, da obstaja pri srednjeročnih ocenah možnost znatnih napak. Spodaj navedene zneske je treba torej razlagati precej previdno.

Napoved obveznosti in plačil za ERS (*) obdobje 2009–2012

v mio EUR

2009 | 2010 | 2011 | 2012 |

Obveznosti |

Komisija | 3 750 | 3 750 | 3 750 | 3 750 |

EIB | 500 | 530 | 600 | 650 |

Skupaj | 4 250 | 4 280 | 4 350 | 4 400 |

Plačila |

Komisija | 3 075 | 3 325 | 3 450 | 3 500 |

EIB | 430 | 470 | 500 | 510 |

Skupaj | 3 505 | 3 795 | 3 950 | 4 010 |

* vključno z 10. ERS

PRILOGA 1 – Ocena obveznosti za leti 2007 in 2008 ( v mio EUR )

[pic]

PRILOGA 2 – Ocena obveznosti za leti 2007 in 2008 ( v mio EUR )

[pic]

PRILOGA 3

Ocena finančnega stanja za leti 2007 in 2008 – brez Stabexa in pomoči za mir, financirane iz prostovoljnih prispevkov (*) ( v mio EUR )

[pic]

PRILOGA 4 – Prispevki za ERS v letu 2007 po državah članicah (v EUR)

[pic]

PRILOGA 5 – Prispevki za ERS v letu 2008 po državah članicah (v EUR)

[pic]

[1] UL L 83, 1.4.2003, str. 1.

[2] Zneski obveznosti in plačil Komisije, navedeni v tem sporočilu, so „bruto“ zneski, tj. brez odbitka zneskov sproščenih obveznosti in izterjav.

[3] Afriške, karibske in pacifiške države.

[4] Čezmorske države in ozemlja.

v mio EUR |